**ZO információs nap beszámoló – Dunaújváros**

A 2015. évi II. félévi Zöld Óvoda információs napot október 14-én délelőtt tartottuk Dunaújvárosban a Városi Óvodában. 27 fő vett részt a rendezvényen.

A helyszínen, a Pajtás utcai óvodában gyönyörű környezetben egy szépen berendezett előadóterem várt bennünket.

Az információs nap előadói Bihariné dr. Krekó Ilona főiskolai docens a KOKOSZ képviseletében, Varga Gábor, a Gaja Egyesület elnöke és Vajgerné Bőhm Erika, az egyesület titkára voltak. Vajgerné Bőhm Erika ismertette Gaja Egyesület és a HUMUSZ tevékenységét, az SH/4/5 Zöld Óvoda, Ökoiskola programok kiszélesítése projektet. Bihariné dr. Krekó Ilona a Zöld Óvoda címpályázat felépítését mutatta be az Óvodai Nevelés Alapprogramjával párhuzamban. Sok gyakorlati példa, jó ötlet hangzott el, biztatva a jelenlévőket a pályázásra.

Tóth Ferencné tagintézmény-vezető jól felépített, a címpályázat pontjait is érintő, tartalmas előadásban ismertette a Dunaújvárosi Óvoda Szivárvány tagóvodájának zöld óvodai tevékenységét. A háromszoros Zöld Óvoda címet elért intézmény munkájából rengeteg megvalósítható, jó projektet ismerhettünk meg. Minden jelenlévőt biztatott a pályázat beadására. Felajánlotta a szakmai kapcsolattartást, a közvetlen segítséget a résztvevőknek.

Az információs napot Varga Gábor előadása zárta a Natura 2000 hálózatról.

A nagycsoportos óvodásoknak tartott játékos foglalkozást a Gaja Egyesület elnöke, Varga Gábor.

Három szervezet fogadta el a meghívásunkat és mutatkozott be.

A Baracsi Úti Arborétum és Tanösvény vezetője, Horváth Tibor mutatta be elsőként, milyen lehetőségeket kínálnak partnereiknek. Előzetes egyeztetés után nyitottak csoportos foglalkozásokra, családi programokra egyaránt. (<http://dunaujvaros.hu/doc/4226>; https://hu.wikipedia.org/wiki/Baracsi\_%C3%BAti\_Arbor%C3%A9tum)

A Dunaújvárosi Horgász Sportgyesületet Bakter János képviselte. Akcióikról, egyesületi rendezvényeikről beszélt. Konkrét programokat ajánlott a jelen lévő óvodások számára (haltelepítés megfigyelése, horgászat, stb.). (<http://dunaferrhorgaszegyesulet.hu/>)

Bali Zoltán, a dunaújvárosi Forrás Egészségbolt munkatársa kiállítást rendezett öko-tisztítószerekből, melyek használatához tanácsokat adott.

Az értékelő lapok összegzése alapján a résztvevők véleménye egyértelműen pozitív volt mind a programokat, mind az előadókat illetően. Megfogalmazódott, hogy több ilyen rendezvényre lenne szükség. Ez erősíti a hálózatépítés folytatásának szükségességét.

A rendezvényen a városi televízió és két újság riporterei is jelen voltak, tudósítottak.

<http://duol.hu/hirek/zoldre-valto-ovodak-1732598>

<http://www.dstv.hu/tipp/zold-ovoda>

Vajgerné Bőhm Erika Gaja Egyesület

*A programot az Oktatáskutató és Fejlesztő Intézet (OFI) Zöld Óvoda-, Ökoiskola programok kiszélesítése c. projektjének keretében végezzük, amelynek megvalósítását a Svájci Szövetségi Tanács Hozzájárulása és a Magyar Állam társfinanszírozása támogatja."*